Jared Leto

Jared Joseph Leto ( ; tí a bí ní ọjọ́ kẹrindínlógbọ̀n oṣù Kejìlá ọdún 1971) jẹ́ òṣèré àti olórin ọmọ orílẹ̀ èdè Amẹ́ríkà. Ó ti gba ọ̀pọ̀lọpọ̀ àmì-ẹ̀yẹ nínú iṣẹ́ òṣèré tí ó ti ń ṣe fún ọ̀pọ̀lọpọ̀ ọdún, àwọn àmì ẹyẹ bi Academy Award àti Golden Globe Award. Pẹ̀lú pẹ̀lú, ó gbajúmọ̀ fún iṣẹ́ orin kíkó gẹ́gẹ́ bi ara àwọn ọmọ ẹgbẹ́ rock band Thirty Seconds to Mars.

Lẹ́yìn ìgbà tí ó bẹ̀rẹ̀ iṣẹ́ òṣèré nínú fíìmù My So-Called Life (1994), Leto ṣeré nínú How to Make an American Quilt (1995), ó sì gbajúmọ̀ fún ipa rẹ̀ nínú fíìmù Prefontaine (1997). Ó tún ṣeré nínú àwọn fíìmù bi The Thin Red Line (1998), Fight Club (1999), Girl, Interrupted (1999) àti American Psycho (2000). Leto gba ọ̀pọ̀lọpọ̀ ìyìn ipa rẹ̀ nínú Requiem for a Dream (2000). Lẹ́yìn èyí, ó bẹ̀rẹ̀ sí ń gbajúmọ́ isẹ́ orin kí ó tó padà sí isẹ́ òṣèré pẹ̀lú Panic Room (2002), Alexander (2004), Lord of War (2005), Chapter 27 (2007), àti Mr. Nobody (2009). Ó gba àmì-ẹ̀yẹ Academy Award for Best Supporting Actor fún ipa rẹ̀ nínú Dallas Buyers Club (2013). Láàrin ọdún 2016 sí 2022, ó ṣeré nínú àwọn fíìmù bi Suicide Squad (2016), Blade Runner 2049 (2017), The Little Things (2021), House of Gucci (2021), àti Morbius (2022).

Àwọn Ìtọ́kasí